stanford-oval/wikipedia huggingface dataset:
פיוצ'ר
ביוגרפיה

פיוצ'ר נולד וגדל באטלנטה והחל לעסוק במוזיקה כחלק מהקבוצה דאנג'ן פאמילי, שם כונה "The Future". לאחר שהקליט מספר מיקסטייפים ב-2010 ו-2011, חתם פיוצ'ר באפיק רקורדס ו-A1 רקורדינגס, חברות תקליטים גדולות שעזרו לו להקים חברת תקליטים משלו בשם פריבנדז. באפריל 2012 הוא הציא את אלבום הבכורה שלו, Pluto, שקיבל שבחים מהמבקרים. באפריל 2014 יצא האלבום השני שלו, Honest, שזכה להצלחה מסחרית רבה.
בין סוף 2014 לתחילת 2015 הוציא פיוצ'ר שלושה מיקסטייפים: Monster שיצא ב-2014, Beast Mode ו-56 Nights שיצאו ב-2015. האלבומים והמיקסטייפים הבאים שלו, DS2 שיצא ב-2015, What a Time to Be Alive שיצא ב-2015 בשיתוף פעולה עם דרייק, Evol שיצא ב-2016, Future שיצא ב-2017 ו-Hndrxx שיצא שבוע אחריו הגיעו היישר אל המקום ראשון במצעד הבילבורד 200. השניים האחרונים הפכו אותו לאמן המוזיקה הראשון שהוציא שני אלבומים שהגיעו היישר אל המקום ראשון במצעדים שבוע אחר שבוע מאז 1968. באותה השנה, הוציא את הלהיט "Mask Off", שהגיע למקום החמישי במצעד הבילבורד הוט 100.
בסוף 2017, פיוצ'ר הוציא את המיקסטייפ Super Slimey, ביחד עם הראפר יאנג ת'אג, שהגיע היישר אל המקום שני בבילבורד 200 בארצות הברית. ב-2018 הוציא מיקסטייפ משותף נוסף יחד עם הראפר ג'וס וורלד בשם Wrld on Drugs, שהגיע למקום השני במצעד הבילבורד 200.
בשנת 2019 הועמד פיוצ'ר לשני פרסי גראמי בטקס פרסי גראמי ה-61 על השיר "King's Dead", שביצע יחד עם קנדריק לאמאר, ג'יי רוק וג'יימס בלייק, בקטגוריות "ביצוע הראפ הטוב ביותר" ו"שיר הראפ הטוב ביותר", וזכה בראשונה. באותה השנה, הוציא את אלבומו השביעי The Wizrd, שזכה לשבחים מהמבקרים והיה לאלבומו השישי שהגיע למקום הראשון במצעד הבילבורד 200.
בשנת 2020 הוציא פיוצ'ר את הסינגל "Life Is Good" יחד עם דרייק, שהגיע למקום השני במצעד הבילבורד הוט 100 והפך לשיר של פיוצ'ר בעל המיקום הגבוה ביותר במצעד. הסינגל נכלל באלבומו השמיני, High Off Life, שיצא ב-15 במאי 2020 והגיע אף הוא למקום הראשון במצעד הבילבורד 200. באותה השנה, הוציא אלבום משותף עם הראפר ליל עוזי ורט בשם Pluto x Baby Pluto. האלבום הגיע למקום השני במצעד הבילבורד 200.
בשנת 2022 הוציא את אלבומו התשיעי, I Never Liked You, מתוכו יצא הסינגל "Wait for U" בהשתתפות דרייק וטמס, שהגיע היישר אל המקום הראשון במצעד הבילבורד הוט 100.
במרץ 2024 יצא אלבומו המשותף עם המפיק מטרו בומין, We Don't Trust You.
בספטמבר 2024, פיוצ'ר הכריז על פרויקט בשם Mixtape Pluto, שצפוי לצאת ב-20 בספטמבר 2024. פיוצ'ר חשף את עטיפת המיקסטייפ בפוסט באינסטגרם וגם הוציא טריילר לשיר "Too Fast". שיתוף פעולה עם טראוויס סקוט בשם "South of France" מופיע ברשימת השירים הסופית של המיקסטייפ, לאחר שסקוט פרסם סרטון של השניים יחד על סירה עם המפיק סאות'סייד. האלבום הגיע למקום הראשון במצעד הבילבורד 200, וזוהי הפעם ה-11 שאלבום של פיוצ'ר מגיע למקום הראשון במצעד והשלישית במהלך 2024. האלבום צבר 129,000 יחידות שקולות לאלבום בשבוע הראשון לשחרורו בארצות הברית, כשהרוב הגדול של היחידות נובע מסטרימינג - 118,500 יחידות, המהוות כ-156.62 מיליון האזנות של 17 השירים בגרסת הסטרימינג של האלבום. בכך, פיוצ'ר הוא אמן הסולו שהצליח להשיג שלושה אלבומים במקום הראשון במצעד הבילבורד 200 הכי מהר מאז תחילת פרסומו על בסיס שבועי. עם צאת האלבום, כל 17 השירים מתוך הפרויקט נכנסו למצעד ההוט 100 של בילבורד. בכך פיוצ'ר הגיע ל-217 שירים שנכנסו למצעד במהלך הקריירה שלו, ועבר את שחקני Glee (207), והוא במקום השלישי בהיסטוריה, אחרי דרייק (338) וטיילור סוויפט (264).
דיסקוגרפיה > אלבומי אולפן

2012: Pluto
2014: Honest
2015: DS2
2016: Evol
2017: Future
2017: Hndrxx
2019: The Wizrd
2020: High Off Life
2022: I Never Liked You
דיסקוגרפיה > אלבומים משותפים

2020: Pluto x Baby Pluto (עם ליל עוזי ורט)
2024: We Don't Trust You (עם מטרו בומין)
2024: We Still Don't Trust You (עם מטרו בומין)
דיסקוגרפיה > הוצאות מחודשות

2012: Pluto 3D
דיסקוגרפיה > מיני-אלבומים

2016: Free Bricks 2: Zone 6 Edition (עם גוצ'י מיין)
2019: Save Me
דיסקוגרפיה > מיקסטייפים מסחריים

2014: Monster
2015: Beast Mode
2015: 56 Nights
2016: Purple Reign
2024: Mixtape Pluto
דיסקוגרפיה > מיקסטייפים משותפים

2015: What a Time to Be Alive (עם דרייק)
2017: Super Slimey (עם יאנג ת'אג)
2018: Beast Mode 2 (עם זייטובן)
דיסקוגרפיה > פסקולים

2018: Superfly: Original Motion Picture Soundtrack
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס המוזיקה של MTV אירופה | שיתוף הפעולה הטוב ביותר | "Like That" (עם מטרו בומין וקנדריק לאמאר) | מועמדות |  |
| 2024 | פרס המוזיקה של בילבורד | אמן ראפ מוביל | פיוצ'ר | מועמדות |  |
| 2024 | פרס המוזיקה של בילבורד | אלבום ראפ מוביל | We Don't Trust You (עם מטרו בומין) | מועמדות |  |
| 2024 | פרס המוזיקה של בילבורד | שיתוף פעולה מוביל | "Like That" (עם מטרו בומין וקנדריק לאמאר) | מועמדות |  |
| 2024 | פרס המוזיקה של בילבורד | שיר ראפ מוביל | "Like That" (עם מטרו בומין וקנדריק לאמאר) | מועמדות |  |
| 2025 | פרס גראמי | ביצוע הראפ הטוב ביותר | "Like That" (עם מטרו בומין וקנדריק לאמאר) | מועמדות |  |
| 2025 | פרס גראמי | שיר הראפ הטוב ביותר | "Like That" (עם מטרו בומין וקנדריק לאמאר) | מועמדות |  |
| 2025 | פרס גראמי | ביצוע הראפ המלודי הטוב ביותר | "We Still Don't Trust You" (עם מטרו בומין ודה ויקנד) | מועמדות |  |
| 2025 | פרס גראמי | אלבום הראפ הטוב ביותר | We Don't Trust You (עם מטרו בומין) | מועמדות |  |
דרגות האס אס

בטבלה זו מרוכזות הדרגות הצבאיות ששימשו את ארגון האס אס ואת הזרוע הצבאית שלו, הוואפן אס אס, כפי שהיו בשימוש בין אפריל 1942 ועד לתום המלחמה במאי 1945. כמו כן, מפורטים בטבלה זו סמלי הדרגות, והשוואתן לדרגות מקבילות בוורמאכט (הכוחות החמושים של גרמניה הנאצית) וכן בצבאות מודרניים (כגון צה"ל).
טבלת הדרגות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| דרגה | סמל הדרגה | סמל הדרגה | סמל הדרגה | דרגה מקבילה בוורמאכט | דרגה מקבילה בצבאות מודרניים | דרגה מקבילה בצבאות מודרניים | דרגה מקבילה בצבאות מודרניים |
| דרגה | בצווארון | בכותפות | בשרוול(מעיל בלבד) | דרגה מקבילה בוורמאכט | בצה"ל | בצבא ארצות הברית | בצבא בריטניה |
דרגות חוגרים
| שוצה / מאן SS-Mann / SS-Schütze |  |  | אין | שוצה | טוראי | טוראי | טוראי |
| אובר-שוצה  SS-Oberschütze |  |  |  | אובר-שוצה | טוראי ראשון (טר"ש) | טוראי ראשון | אין |
| שטורמן  SS-Sturmmann |  |  |  | גפרייטר | רב-טוראי (רב"ט) | רב"ט בפועל (Acting Corporal) | טוראי בכיר (Senior private) |
| רוטנפיהרר SS-Rottenführer |  |  |  | אובר-גפרייטר | אין (מפקד חוליה) | רב"ט | רב"ט משנה (Lance corporal) |
| דרגות פיקוד זוטר (מש"קים ונגדים) | דרגות פיקוד זוטר (מש"קים ונגדים) | דרגות פיקוד זוטר (מש"קים ונגדים) | דרגות פיקוד זוטר (מש"קים ונגדים) | דרגות פיקוד זוטר (מש"קים ונגדים) | דרגות פיקוד זוטר (מש"קים ונגדים) | דרגות פיקוד זוטר (מש"קים ונגדים) |  |
| אונטר-שארפיהרר  SS-Unterscharführer |  |  |  | אונטר-אופיציר | סמל / מש"ק | סמל | רב"ט |
| שארפיהרר  SS-Scharführer |  |  |  | אונטר-פלדוובל | סמל ראשון (סמ"ר) | סמל צוות | סמל |
| אובר-שארפיהרר  SS-Oberscharführer |  |  |  | פלדוובל | רב-סמל (רס"ל) | סמל טכני (Technical Sergeant) | סמל צוות |
| האופט-שארפיהרר  SS-Hauptscharführer |  |  |  | אובר-פלדוובל | רב-סמל ראשון (רס"ר) | סמל בכיר (Master Sergeant) | נגד שני (Warrant officer class II) |
| שטורמשארפיהרר  SS-Sturmscharführer |  |  |  | שטאבס-פלדוובל | רב-סמל בכיר, רב-נגד (רס"ב, רנ"ג) | רב-סמל (Sergeant Major) | נגד ראשון (Warrant officer class I) |
| דרגות קצינים | דרגות קצינים | דרגות קצינים | דרגות קצינים | דרגות קצינים | דרגות קצינים | דרגות קצינים |  |
| אונטר-שטורמפיהרר SS-Untersturmführer |  |  |  | לויטננט | סגן משנה (סג"ם) | לוטננט שני | לפטננט שני |
| אובר-שטורמפיהרר SS-Obersturmführer |  |  |  | אובר-לויטננט | סגן | לוטננט ראשון | לפטננט ראשון |
| האופטשטורמפיהרר SS-Hauptsturmführer |  |  |  | האופטמן | סרן | קפטן | קפטן |
| שטורמבאנפיהרר SS-Sturmbannführer |  |  |  | מיור | רב-סרן (רס"ן) | מייג'ור | מייג'ור |
| אובר-שטורמבאנפיהרר SS-Obersturmbannführer |  |  |  | אוברסט-לויטננט | סגן-אלוף (סא"ל) | לוטננט קולונל | לפטננט קולונל |
| שטנדרטנפיהרר SS-Standartenführer |  |  |  | אוברסט | אלוף-משנה (אל"ם) | קולונל | קולונל |
| אוברפיהרר SS-Oberführer |  |  |  | אין (מקבילה לדרגת קומודור בקריגסמרינה) | אין | קולונל בכיר (Senior colonel) | קולונל/בריגדיר |
| בריגדפיהרר SS-Brigadeführer | חדש |  |  | גנרל-מיור | תת-אלוף (תא"ל) | בריגדיר ג'נרל | בריגדיר |
| גרוּפנפיהרר SS-Gruppenführer | חדש |  |  | גנרל-לויטננט | אלוף | מייג'ור ג'נרל | מייג'ור ג'נרל |
| אוֹבּר-גרוּפנפיהרר SS-Obergruppenführer | חדש |  |  | גנרל חיל | רב-אלוף (רא"ל) | לוטננט ג'נרל | לפטננט ג'נרל |
| אוֹבּרסט-גרוּפנפיהרר SS-Oberst-Gruppenführer |  |  |  | גנרל-אוברסט | אין | ג'נרל | ג'נרל |
| רייכספיהרר אס אס Reichsführer-SS |  |  |  | גנרל-פלדמרשל | אין | גנרל הצבאות | פילד-מרשל |
| אוברסטר פיהרר דר שוצשטאפל Oberster Führer der SS | אין | אין | אין | רייכסמרשל | אין | אין | אין |
הערות שוליים

↑  בוואפן ס"ס
↑  בס"ס הכללי (אלגמיינה ס"ס)
↑  הדרגה היתה קיימת בוואפן ס"ס בלבד, החל מ-1940
↑  דרגתו של איש האס אס יוזף בלשה.
↑  דרגת הקצונה הבסיסית - מעבר קורס קצינים לא היה תנאי הכרחי לקבלתה.
↑  דרגתם של קלאוס ברבי - מפקד הגסטפו בעיר ליון שבצרפת ("הקצב מליון"), יוזף מנגלה - רופא אס אס במחנה ההשמדה אושוויץ, אמון גת - מפקד מחנה פלאשוב ואלויס ברונר - עוזרו של אדולף אייכמן.
↑  דרגתם של מדען הטילים ורנר פון בראון, ריכרד בר - מפקד מחנה דורה-מיטלבאו ואדוארד וירטס - רופא האס אס הראשי במחנה ההשמדה אושוויץ.
↑  דרגתם של אדולף אייכמן - מפקד המדור לענייני יהודים בגסטפו, רודולף הס - מפקד מחנה ההשמדה אושוויץ וארנסט קריק - פדגוג נאצי בכיר.
↑  מפקד יחידה בסדר גודל של רגימנט (מקביל בערך לחטיבה בצה"ל). דרגתם של אוטו סקורצני - מפקד יחידות קומנדו בוואפן אס אס, פאול בלובל - ממפקדי טבח באבי יאר ומבצע 1005 לטשטוש פשעי מלחמה, ואוטו אבץ - שגריר גרמניה הנאצית בצרפת דאז.
↑  דרגתם של ויקטור בראק - ראש תוכנית T4 - אותנסיה ואמיל מוריס - מייסד האס אס.
↑  דרגתו של ולטר שלנברג - ראש שירותי הביון המאוחדים של גרמניה הנאצית, אברהרד שנגארט - מפקד הסיפ"ו והס"ד בגנרלמגוברנמן ובהולנד, ושל יוזף ביהלר - מזכיר המדינה בגנרלגוברנמן.
↑  דרגתו של אוטו אולנדורף - מפקד איינזצגרופן, היינריך מילר - מפקד הגסטפו, ארתור נבה - מפקד משטרת ברלין וקארל גבהרדט - רופאו האישי של רייכספיהרר היינריך הימלר.
↑  דרגתם של ריינהרד היידריך - מפקד הRSHA, אודילו גלובוצניק - מנהל מבצע ריינהרד, הנס יוטנר - מפקד הוואפן אס אס, הנס פרנק - מושל הגנרלגוברנמן ויירגן שטרופ - מפקד מחוז ורשה. הדרגה הוענקה ל-98 קצינים, רובם מפקדי מחוזות או מפקדי דיוויזיות בוואפן אס אס.
↑  הדרגה נוצרה בשנת 1942, והוענקה לארבעה קצינים - קורט דליגה - מפקד המשטרה האזרחית ומושל הפרוטקטורט של בוהמיה ומוראביה, פרנץ שוורץ - גזבר המפלגה הנאצית (קיבל דרגת כבוד), יוזף דיטריך - מפקד ארמיות שריון ופאול האוסר - מפקד ארמייה.
↑  דרגת מפקדי האס אס - היינריך הימלר ואחריו קרל האנקה.
↑  "דרגת הכבוד" של אדולף היטלר, אותה "קיבל" לאחר ליל הסכינים הארוכות ב-1934. נובעת מהיותו הפיהרר של גרמניה כולה וגם מכך שמספר החבר שלו בס"ס הוא 1; לפי סדר זה הוא ממוקם מעל מייסד הארגון אמיל מוריס (שמספר החבר שלו היה 2), מעל הרייכספיהרר ס"ס הראשון יוליוס שרק (שמספר החבר שלו היה 5), ואף מעל הרייכספיהרר ס"ס הותיק והמזוהה ביותר עם הארגון, היינריך הימלר (שמספר החבר שלו היה 168).
1 2 3  היטלר מעולם לא נצפה לובש מדי ס"ס ו/או עונד את דרגות הארגון
עיבוד חלבונים לאחר התרגום

| --- | --- |
 שיוך:  protein modification process 
 מזהים
 קוד MeSH:  G02.111.660.871.790.600 
 מזהה MeSH:  D011499 
 מערכת השפה הרפואית המאוחדת:  C0033666 
 
עיבוד חלבונים לאחר התרגום (בלועזית: Post-translational modifications, ובראשי תיבות: PTM) הם עיבודים כימיים שונים של חומצות האמינו בחלבון המבוצעים לאחר שלב התרגום. חלבונים מסונתזים באמצעות ריבוזומים המתרגמים mRNA לשרשאות פפטידים, היכולות לעבור עיבודים שונים. ישנם סוגי עיבודים רבים, כמו ביקוע החלבון והוספת מולקולות שונות באמצעות קשרים קוולנטיים, אשר חלקם הפיכים. העיבודים יכולים להשפיע על התכונות הפיזיקליות והכימיות של החלבון, כמו המבנה המרחבי, המטען ומידת ההידרופוביות של החלבון. העיבוד יכול להתרחש בכל שלב של חיי החלבון, ויכול להפעיל או לדכא את פעילות החלבון. כתוצאה מעיבודים אלו, מגוון החלבונים הפעילים מתרחב בצורה משמעותית. עיבודים אלו מהווים מרכיבים חשובים במעבר אותות בתא ובתהליכי בקרה שונים. במצבים רבים מעורבים עיבודים לאחר התרגום במחלות.
סוגי עיבודים שונים (רשימה חלקית)

שלושת סוגי העיבודים הראשונים הם הנפוצים ביותר, המהווים יותר מ-90% מהעיבודים הידועים.
סוגי עיבודים שונים (רשימה חלקית) > זרחון

זרחון חלבון התגלה לראשונה על ידי פובוס לוין בשנת 1906, ולאחר כ-20 שנה יוג'ין קנדי זיהה את האנזימים המבצעים את העיבוד.
זרחון הוא עיבוד הפיך, המתרחש על בעיקר על סרין, תריאונין, תירוזין והיסטידין, אך גם פרולין, ארגינין אספרטט וציסטאין יכולים להזדרחן. זהו העיבוד הנחקר ביותר, ונמצא שהוא מעורב בתהליכים תאיים רבים הכוללים את מחזור התא, גדילה, אפופטוזיס ומעבר אותות. פגיעה במסלולי הזרחון מעורבת במחלות שונות, כגון סרטן, אלצהיימר, פרקינסון ומחלות לב.
סוגי עיבודים שונים (רשימה חלקית) > אצטילציה

אצטילציה התגלתה לראשונה בשנת 1964 על ידי ו"ג אלפריי. אצטילציה מבוצעת על ידי אנזימי HAT‏ (histone acetyl transferase), ודה-אצטילציה על ידי אנזימי HDAC‏ (histone deacetylas).
העברה של קבוצת אצטיל לחנקן מתרחשת באמצעות מנגנונים שונים, חלקם הפיכים וחלקם אינם הפיכים.
אצטילציה של הקצה האמיני דורשת ביקוע בלתי הפיך של המתיונין הראשון והחלפתו בקבוצת אצטיל. תהליך זה קורה בכ-80%–90% מהחלבונים האנושיים, וחשיבותו אינה ברורה. אצטילציה של ליזין בקצה האמיני של היסטונים היא שיטה נפוצה לבקר שעתוק של גנים. אצטילציה זו היא הפיכה. אצטילציה מתרחשת בעיקר על ליזין, אך מתרחשת גם על אלנין, ארגינין, אספרטט, ציסטאין, כליצין, גלוטמאט, מתיונין, פרולין, סרין, תריאונין וואלין. פגיעה במסלולי האצטילציה מעורבת במחלות שונות, ובהן סרטן, הזדקנות, מחלות חיסוניות, מחלות קרדיווסקולריות ומחלות נוירולוגיות.
סוגי עיבודים שונים (רשימה חלקית) > אוביקוויטינציה

אוביקוויטינציה התגלתה לראשונה בשנת 1975 על ידי גדעון גולדשטיין. עיבוד זה הוא בלתי הפיך, ויכול להתרחש על כל חומצות האמינו. אוביקוויטין הוא פוליפפטיד במשקל 8 kDa ומכיל 76 חומצות אמינו. לאחר תיוג חלבון באוביקוויטין, יכול להיווצר פולימר של אוביקוויטין שיוכר על ידי הפרוטאוזום 26S, שיפרק את החלבון למרכיביו. פגיעה במסלולי האוביקוויטינציה מעורבת במחלות שונות ובהן סרטן, מחלות מטבוליות, דלקות, סוכרת מסוג 2, ומחלות נוירודגנרטיביות.
סוגי עיבודים שונים (רשימה חלקית) > גליקוזילציה

לגליקוזילציה השפעה רבה על קיפול החלבון, מבנהו, תפוצתו, יציבותו ופעילותו. בתהליך זה סוגי סוכרים שונים (החל מחד-סוכרים פשוטים ועד פוליסכרידים גדולים) מקושרים לחלבון. פחמימות שנקשרות לאספרגין, סרין ותריאונין אופייניות לקרום התא ולחלבונים שמופרשים החוצה מהתא. גליקוזילציה מתרחשת לרוב על סרין, תריאונין, אספרגין, טריפטופן וגליצין, אך יכולה להתרחש גם על אלנין, ארגינין, איזולאוצין, ליזין, ולין, גלוטמט, פרולין, תירוזין, ציסטאין וגליצין. פגיעה במסלולי הגליקוזילציה מעורבת במחלות שונות ובהן סרטן, שחמת כבד, סוכרת, HIV, אלצהיימר וטרשת עורקים.
סוגי עיבודים שונים (רשימה חלקית) > מתילציה

המחקר על מתילציה החל בשנת 1939. העברה של קבוצת מתיל באמצעות מתילטרנספרז לחנקן או חמצן בשיירי הצד של חומצות האמינו מעלה את רמת ההידרופוביות של החלבון, ובכך יכולה להפוך חלבון בעל מטען שלילי לנייטרלי כאשר הוא מוסף לחלבונים קרבוקסיליים. מתילציה של ליזין בקצה האמיני של היסטונים היא שיטה נפוצה לבקר שעתוק של גנים. בתאים איקריוטים, ליזין וארגינין הן חומצות האמינו הממותלות לרוב. בנוסף, אלנין, אספרגין, ציסטאין, גליצין, גלוטמט, גליקוגן, היסטידין, מתיונין, לאוצין, פנילאלנין ופרולין מסוגלות לעבור מתילציה. פגיעה במסלולי מתילציה מעורבת במספר מחלות ובהן סרטן, פיגור שכלי (תסמונת אנגלמן), סוכרת וליפופוסינוזיס.
סוגי עיבודים שונים (רשימה חלקית) > ליפידציה

ליפידציה היא שיטה לכוון חלבונים לממברנות של אברונים (רשתית תוך-פלזמית, מיטוכונדריה, גולג'י), לבועיות ולקרום התא. באמצעות ארבעה עיבודים שונים החלבונים רוכשים תכונות ייחודיות, וארבעתם מעלים את רמת ההידרופוביות של החלבון ולכן את האפיניות שלו לממברנות.
סוגי עיבודים שונים (רשימה חלקית) > פרוטאז

בתנאים פיזיולוגיים הקשרים בין פפטידים הם יציבים, ולכן התא נדרש למנגנון בכדי לבקע אותם. פרוטאזות הם משפחה של אנזימים שיכולים לבקע קשרי פפטידים. הם חיוניים ליצירת נוגדנים, לאפופטוזיס, ולמעבר אותות. באדם ישנם מעל 11,000 פרוטאזות המתמחים בסוגי סובסטראט שונים, ונבדלים זה מזה במנגנון הביקוע, במיקום התוך-תאי ובמשך הפעילות. פרוטואוליזה יכולה להוביל לדגרדציה סופית של החלבון אם הקיפול היה שגוי, או שנותרה תת-יחידה מיותמת ובכך לשמור על ההומואוסטזיס התאי. פרוטאזות משמשות כמתג תאי, אשר בתהליך בלתי הפיך ומבוקר היטב מבצעים ביקוע של אנזימים בכדי ליצור צורה בוגרת ופעילה של החלבון.
מחלות

נכון לשנת 2018, ידועים 1,950 עיבודים לאחר תרגום ב-749 חלבונים, מ-24 סוגי עיבודים שונים המעורבים ב-275 מחלות שונות באדם. עיבודים לאחר תרגום מעורבים בסוגי סרטן שונים, סוכרת ומחלות נוירודגנרטיביות. לדוגמה, אוביקוויטינציה של החלבון MTSS1 (חלבון מדכא גידולים) המתווכת על ידי אוביקוויטין ליגאז חיונית לתהליך בקרת גדילת התא ולהתפשטות שלו בסרטן השד ובסרטן הערמונית.
ראו גם

קוד היסטונים
בקרת גנים
לקריאה נוספת

Shahin Ramazi, Javad Zahiri, "Post-translational modifications in proteins: resources, tools and prediction methods", Database Volume 2021, 2021, baab012, doi:https://doi.org/10.1093/database/baab012
הערות שוליים

↑  V.N. Uversky, "Posttranslational Modification", Stanley Maloy & Kelly Hughes (editors), Brenner's Encyclopedia of Genetics (Second Edition), Academic Press, 2013, Pages 425-430,ISBN 9780080961569,doi:https://doi.org/10.1016/B978-0-12-374984-0.01203-1
1 2 3 4 5 6 7 8  Overview of Post-Translational Modifications (PTMs)
↑  https://www.uniprot.org/docs/ptmlist.txt
1 2 3 4 5 6 7 8 9 10 11 12 13 14  Shahin Ramazi, Javad Zahiri, "Post-translational modifications in proteins: resources, tools and prediction methods", Database Volume 2021, 2021, baab012, doi:https://doi.org/10.1093/database/baab012
↑  כיצד ליתיום מטפל בהפרעה דו-קוטבית?, באתר מכון דוידסון
↑  Levene, P. and Alsberg, C. (1906) The cleavage products of vitellin. J. Biol. Chem., 2, 127–133.
↑  Pawson, T. and Scott, J.D. (2005) Protein phosphorylation in signaling–50 years and counting. Trends Biochem. Sci., 30, 286–290.
↑  Allfrey, V.G., Faulkner, R. and Mirsky, A. (1964) Acetylation and methylation of histones and their possible role in the regulation of RNA synthesis. Proc. Natl. Acad. Sci. U.S.A., 51, 786.
↑  Goldstein, G., Scheid, M., Hammerling, U. et al.  (1975) Isolation of a polypeptide that has lymphocyte-differentiating properties and is probably represented universally in living cells. Proc. Natl. Acad. Sci., 72, 11–15.
↑  PTMD 1.0 - PTMs that associate with diseases, ptmd.biocuckoo.org
↑  Haodong Xu, Yongbo Wang, Shaofeng Lin, Wankun Deng, Di Peng, Qinghua Cui, Yu Xue, "PTMD: A Database of Human Disease-associated Post-translational Modifications", Genomics, Proteomics & Bioinformatics Volume 16, Issue 4,
2018, Pages 244-251, ISSN 1672-0229, doi:https://doi.org/10.1016/j.gpb.2018.06.004, PMID 30244175.
פיט רוק

| --- | --- |

פיטר מופיע במסיבת ההשקה של מארוול\סטוסי בלוס אנג'לס, בשנת 2011
 לידה:  21 ביוני 1970 (בן 54) הברונקס, ארצות הברית 
 שם במה:  Pete Rock 
 מקום הקמה:  מאונט ורנון 
 מוקד פעילות:  מאונט ורנון, ניו יורק, ארצות הברית
 תקופת הפעילות:  מ-1987
 מקום לימודים:  תיכון מאונט ורנון 
 עיסוק:  זמר
 סוגה:  ראפ, היפ-הופ
 כלי נגינה:  דוגם צלילים, פונוגרף 
 חברת תקליטים:  אלקטרה, לאוד\ RCA\ ברטלסמן מיוזיק גרופ, Rapster\ בי.בי.אי, נייצ'ר סאונדס\ קרוליין\ וירג'ין\ EMI
 שיתופי פעולה בולטים:  סי.אל. סמוט, גראפ לובה, מארלי מארל, איי.אן. איי, הבי די, דה יו.אן., YGz, די ג'יי פרמייר, אדו ג'י, ג'יי דילה, 9th Wonder, די ג'יי גרין לנטרן, ראקים, נאז, AZ, וו-טאנג קלאן, פרעה מונץ', קניה ווסט, סמיף-אן-ווסן, די ג'יי ג'אזי ג'ף אנד דה פרש פרינס, איל ביל, נון פיקשן
 www.peterock.com
 פרופיל ב-IMDb
 
פיטר פיליפס (באנגלית: Peter Phillips; נולד ב-21 ביוני 1970), הידוע גם תחת שם הבמה פיט רוק (Pete Rock), הוא ראפר, מפיק מוזיקלי ודי ג'יי אמריקאי. פיטר היה חבר בצמד הראפ פיט רוק וסי.אל. סמוט, שהוקם בתחילת שנות ה-90. לצד הרכבים, כמו: סטטססוניק, א טרייב קולד קווסט, דה רוטס וגאנג סטאר, פיטר היווה גורם מרכזי בשילוב אלמנטים מהג'אז אל תוך ההיפ הופ (ידוע גם כג'אז ראפ). הוא ידוע בעיקר כאחד ממפיקי ההיפ הופ הגדולים ביותר בכל הזמנים, והוא מוזכר בדרך כלל לצד די ג'יי פרמייר, ריזה וג'יי דילה כאחד מעמודי התווך של הפקת ההיפ הופ של החוף המזרחי בשנות ה-90.
ביוגרפיה > ילדותו

פיטר נולד בהברונקס, ניו יורק. הוא היה הבן השישי מבין שיבעה ילדים להורים מהגרים מג'מייקה. אחיו הקטן הוא הראפר גראפ לובה והבן דוד שלו הוא הראפר הבי די. כשפיטר היה בן שבע המשפחה שלו עברה לגור במאונט ורנון, ניו יורק. כשפיטר למד בתיכון הוא פגש את שותפו לעתיד סי.אל. סמוט. על פי פיטר אבא שלו היה עובד במשרה חלקית כדי ג'יי והחזיק באוסף תקליטים מרשים. פיטר היה מתלווה לאביו למועדון קריקט, שנקרא ומבלי בהברונקס, שם אביו היה מתקלט לאורחים. העבודה הראשונה של פיטר הייתה חלוקת עיתונים בשכונה שלו.
ביוגרפיה > תחילת הקריירה

החשיפה העיקרית הראשונה שלו לקהל ההיפ הופ הייתה בשנת 1987 עם מארלי מארל, כדי ג'יי בתוכנית הרדיו "In Control With Marley Marl" ששודרה בתחנת הרדיו WBLS. בתחילת שנות ה-90 פיטר החל להפיק שירים. ב-1991 פיטר החל לשתף פעולה עם סי.אל. סמוט, ושניהם הוציאו יחד באותה השנה את המיני אלבום "All Souled Out". שנה לאחר מכן הם הוציאו יחד לאור את אלבום הבכורה שלהם, שנקרא "Mecca and the Soul Brother". באותה התקופה פיטר החל להפיק שירים לאומנים אחרים, כמו: "Down With the King" של ראן די אם סי ו-"The World Is Yours" של נאז, כמו כן הוא הכין רמיקסים לסינגלים: "You Can't Stop the Prophet" של ג'רו דה דמג'ה, "Shut 'em Down" של פאבליק אנימי ו-"Juicy" של הנוטוריוס בי.איי.ג'י. ב-1994 פיטר וסי.אל. הוציאו לאור את האלבום "The Main Ingredient". אף על פי שהאלבום זכה לביקורות טובות כמו האלבום הקודם, הצמד החליט להתפצל וללכת לדרכים נפרדות, כשפיטר בחר להתמקד בהפקת שירים לאומנים אחרים.
ב-1995 פיטר הקים את ההרכב איי.אן. איי (אנ') יחד עם גראפ לובה, רוב-או ו-I Love
H.I.M. ב-1996 ההרכב הוציא לאור את הסיגל "Fakin' Jax". ההרכב גם הקליט את האלבום "Center of Attention" שנשאר בוטלג עד שיצא לאור ב-2003, כשבי.בי.אי רקורדס הפיצה אותו יחד עם האלבום "The Original Baby Pa" של DeDa, שהופק באמצע שנות ה-90 על ידי פיטר.
ב-1996 פיטר התארח באלבום האוסף "America is Dying Slowly" של הארגון Red Hot Organization, יחד עם ספייס 1, אנט בנקס, פרינס פול, ביז מארקי, וו טאנג קלאן, קומון, דה לה סול ואומנים נוספים. מטרת האלבום הייתה לעלות את המודעות לאיידס בקרב גברים אפרו אמריקאים.
ביוגרפיה > קריירת סולו

בקיץ 1998 פיטר הוציא לאור את אלבום הבכורה שלו, שנקרא "Soul Survivor", שבו אירח אומנים רבים, כמו: לארג' פרופסור, גוסטפייס קילה, קול ג'י ראפ, מת'וד מן, אינספקטה דק, קורופט ועוד. במאי 2001 פיטר הוציא לאור את אלבומו השני, "PeteStrumentals". רוב האלבום כלל קטעי כלי שפיטר הקליט בין השנים 1990 ל-1995. מלבד קטעי הכלי באלבום היו עוד שני שירים שהוקלטו בשנת 2001, שבהם התארח הראפר דה יו.אן. (.The U.N). קצת פחות משנה לאחר צאת האלבום יצאה גרסה מורחבת ומעודכנת של האלבום שבה החליפו שלושה קטעי כלי בשלושה שירים שבהם הופיעו האומנים: סי.אל. סמוט, פרדי פוקס ונייצ'ר.
ב-11 במאי 2004 פיטר הוציא לאור את אלבומו השלישי, "Soul Survivor II", שבו התארחו האומנים: פרעה מונץ', ליטל ברדר, מאד סקילז, ריזה, ג'יזה, טאליב קוולי, דד פרז, סלאם וילג', סי.אל. סמוט וג'יי דילה. באותה השנה פיט רוק הפיק את רוב האלבום "My Own Worst Enemy" של אדו ג'יי.
ב-2006 פיטר הפיק שלושה שירים מהאלבום "Fishscale" של גוסטפייס קילה והפיק גם את השיר "Older Gods Part 2" של מאסטה קילה. באותה השנה הוא הקליט את השיר "The PJs" (יחד עם רייקוון ומאסטה קילה), שיצא לאור באלבום האוסף "Natural Selection". בפברואר 2008 פיטר הוציא לאור את האלבום "NY's Finest", שבו התארחו האומנים: פאפוס, די-בלוק, רדמן, ג'ים ג'ונס ועוד.
פיטר פיקח על ההפקה של האלבום "Jay Stay Paid" של הראפר המנוח ג'יי דילה. האלבום יצא לאור ב-2 ביוני 2009 תחת חברת התקליטים נייצ'ר סאונדס. בקיץ 2011 פיטר הוציא לאור יחד עם הצמד קאמפ לו (אנ') את האלבום "80 Blocks From Tiffany's". באותה השנה הוא הוציא גם את האלבום "Monumental" יחד עם סמיף-אן-ווסן.
דיסקוגרפיה > אלבומי סולו

1998 - Soul Survivor
2001 - PeteStrumentals‏
2004 - Soul Survivor II
2008 - NY's Finest‏
דיסקוגרפיה > אלבומי שיתוף פעולה

1991 - All Souled Out (עם סי.אל. סמוט)
1992 - Mecca and the Soul Brother (עם סי.אל. סמוט)
1994 - The Main Ingredient (עם סי.אל. סמוט)
1995 - The Original Baby Pa (עם Deda)
1995 - Center of Attention (עם איי.אן. איי)
2004 - My Own Worst Enemy (עם אדו ג'י)
2011 - Monumental (עם סמיף-אן-ווסן)
דיסקוגרפיה > אלבומי אוסף

1998 - Pete's Treats
1999 - Diggin' On Blue‏
2003 - Lost & Found: Hip Hop Underground Soul Classics
2005 - The Surviving Elements: From Soul Survivor II Sessions‏
2006 - Underground Classics
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | ביצוע הראפ הטוב ביותר | "When The Sun Shines Again" (עם קומון בהשתתפות Posdnuos) | מועמדות |  |
| פרס גראמי | 2025 | אלבום הראפ הטוב ביותר | The Auditorium, Vol. 1 (עם קומון) | מועמדות |  |